גשר אלנבי

גשר אלנבי (באנגלית: Allenby Bridge; בערבית ירדנית: جسر الملك حسين – "גשר המלך חוסיין"; בערבית פלסטינית: גשר כַּרָאמַה جسر الكرامة) הוא גשר מעל נהר הירדן הנמצא כ-5 ק"מ מזרחית ליריחו, בגובה של 273 מטר מתחת לפני הים. הוא מקשר בין ישראל וירדן ומשמש כמעבר גבול בין יהודה ושומרון וישראל לירדן.

==היסטוריה==
===עד הסכם השלום עם ירדן===
בשנות ה-90 של המאה ה-19 הקימו הטורקים גשר עשוי עצים, שנקרא אל ע'וריניה, מלשון אל-ע'ור - בקעת הירדן. בחורף 1896–1897 נפגע הגשר קשות בשיטפון, ובמקומו הוקם גשר עץ חדש.

בעת נסיגת הטורקים מפני צבא האימפריה הבריטית במלחמת העולם הראשונה, נהרס הגשר. אחרי המלחמה, בנו הבריטים גשר חדש מבטון וקראוהו על שמו של פילדמרשל אדמונד אלנבי, מפקד חיל המשלוח המצרי הבריטי, שכבש את ארץ ישראל ובהפוגה שבין שתי המתקפות הגדולות של כיבוש ארץ ישראל ניסה לפרוץ פעמיים את קווי האויב דרך גשר ע'ורניה ולכבוש את עבר הירדן המזרחי.

בפברואר 1918 פרץ מייג'ור גנרל ג'ון שיי בראש הדיוויזיה ה-60 והגיע עד סלט ופאתי עמאן אך נאלץ לסגת חזרה מערבה דרך גשר אלנבי. בשלהי אפריל 1918 שוב ניסה אלנבי לכבוש את עמאן ולקטוע את מסילת הרכבת החיג'אזית, הוא תכנן מבצע משולב עם כוחות הבדואים של האמיר פייסל, אך הם לא הופיעו כלל ושוב נתנה פקודת נסיגה דרך גשר אלנבי. הפעם השלישית בה ניסה אלנבי לפרוץ מזרחה דרך הגשר הייתה כבר חלק מקרב מגידו והפעם עברו על הגשר גם חלק מהגדודים העבריים (גדוד 39 בפיקוד אליעזר מרגולין וגדוד 38 בפיקוד ג'ון פטרסון) בעקבות פרשי האנזא"ק שהסתערו מזרחה אך חצו את הירדן מוקדם יותר במעברת אום-שורט. חיילי ההנדסה מתחו גשר חביות ארעי במעברת ע'וריניה ודרכו עברו הכוחות שהשתלטו על שונת, נימרין וסלט. דרך הגשר עברה רוב התנועה בין עבר הירדן וארץ ישראל. בשנת 1924 הותקן במקום טלפון.

גשר זה התמוטט ברעידת האדמה של 1927 וגם לאחר תיקונו נמצא במצב רעוע. במקומו הוצב גשר זמני. בשנת 1936 הוקצה תקציב לבניית גשר חדש.

בפי הירדנים נקרא הגשר על שם חוסיין בן עלי מלך חג'אז ומייסד השושלת ההאשמית. בליל הגשרים פוצץ הגשר על ידי כוח מהגדוד השני של הפלמ"ח בפיקודו של המ"מ חיים ברלב. הכוח התוקף התגלה על ידי חיל המשמר הירדני שפתח עליו באש חזקה. הכוח נסוג ורק שני לוחמים: המ"מ אריה עמית (טפר) והטוראי גרשון דובינבוים המשיכו במשימה והשלימו אותה לבדם (כך לפי עדותו של עמית. לפי עדות דוד קליין שהשתתף בפעולה, טפר הדליק בצד אחד והוא בצד השני<ref></ref>). הגשר שוקם בהמשך על ידי הבריטים. הגשר נהרס במלחמת ששת הימים. לאחר המלחמה הקים חיל ההנדסה גשר ביילי ובו החלו להעביר מטענים וסחורות בין ישראל לירדן במסגרת מדיניות הגשרים הפתוחים.

===מאז הסכם השלום עם ירדן===
לאחר חתימת הסכם השלום עם ירדן בשנת 1994 הוחלט על הסדרתו של גשר אלנבי כמעבר גבול בין ירדן וישראל, אשר יופעל בצד הישראלי על ידי רשות שדות התעופה. נבנה גשר מודרני חדש בסמוך לגשר הביילי הישן, בעזרת תרומה מממשלת יפן. מתקני המעבר שוכנים כקילומטר אחד דרומית-מערבית לגשר, והם מיועדים לתנועת נוסעים פלסטינים ותיירים, ומשמשים גם למעבר סחורות. במקום ארבעה אולמות נפרדים לכניסה וליציאה של פלסטינים ולכניסה וליציאה של תושבי ירושלים המזרחית ושל תיירים. אף על פי שהמסוף לא נועד לטפל בישראלים ובירדנים, בפועל עוברים גם ישראלים רבים דרכו, שכן הוא מהווה את שער היציאה העיקרי למכה בתקופת החג'.

החל משנת 2004 חלק גדול מתיירות המזרח, מגיעה לישראל דרך גשר אלנבי ולא דרך נתב"ג.

===תקרית ביטחונית במעבר===
ב-10 במרץ 2014 ניסה ראאד זעיתר, שופט ירדני, לחטוף נשק מחייל שאיבטח את המעבר. כח של חיל ההנדסה שהיה מוצב במעבר ירה בו למוות.
בעקבות לחץ ירדני כבד, שוחח למחרת הנשיא שמעון פרס עם מלך ירדן והתנצל בפניו על התקרית.

==נתוני התנועה דרך המעבר==

{| class="wikitable" border="1"
! שנה !! 2001 !! 2002 !! 2003 !! 2004 !! 2005 !! 2006 !! 2007 !! 2008 !! 2009 !! 2010 !! 2011 !! 2012 !! 2013 !! 2014 !! 2015 !! 2016 !! 2017 !! 2018
|-
| נוסעים || 793,085 || 509,135 || 573,485 || 853,752 || 1,058,526 || 1,056,814 || 1,278,729 || 1,501,474 || 1,481,757 || 1,679,845 || 1,669,826 || 1,731,602 || 1,792,538 || 1,939,829 || 2,014,161 || 2,233,118 || 2,583,326 || 2,687,993
|-
| משאיות || 8,161 || 9,726 || 8,147 || 8,625 || 9,767 || 10,159 || 11,455 || 13,634 || 13,014 || 14,360 || 22,101 || 23,951 || 25,152 || 31,903 || 40,313 || 48,462 || 60,473 || 64,551
|}

==גלריית תמונות==
<gallery widths="180" heights="180" perrow="6">
קובץ:Opening of the Allenby Bridge (1918).jpg|מעמד חנוכת גשר אלנבי בשנת 1918
קובץ:Allenby Bridge.jpg|גשר אלנבי לאחר שפוצץ על ידי הפלמ"ח בליל הגשרים
קובץ:Allenby Bridge (997009325062205171.jpg|פליטים שבים לישראל דרך גשר אלנבי לאחר מלחמת ששת הימים. בוריס כרמי, אוסף מיתר, הספרייה הלאומית
קובץ:Alenbi Bridge 1980.jpg|גשר אלנבי (1980)
קובץ:Allenby-Brücke.jpg|צדו הירדני של גשר אלנבי (2006)
קובץ:Allenby Bridge(King Hussein Bridge) 2009.jpg|צדו הירדני של הגשר (2009)
קובץ:King Hussein Bridge sign - Palestinian side.jpg|שלט הכניסה לגשר בצדו הישראלי
קובץ:180110 Zijlstra bezoekt Israël en Palestijnse Gebieden (27833236719) (2).jpg|שר החוץ ההולנדי, האלבה זיילסטרה מבקר במשקף ההולנדי אשר נתרם על ידי ממשלת הולנד להגברת תהליך הבידוק, ינואר 2018
קובץ:Allenby Bridge (997009325316505171).jpg|פלסטינים חוצים את הגשר, מרץ 1969
</gallery>

==ראו גם==
*גשר שייח' חוסיין
*גשר אדם
*גשר מור

==קישורים חיצוניים==

* 
* 
* [https://www.iaa.gov.il/land-border-crossings/alenbi/ עמוד המעבר באתר רשות שדות התעופה]
* - ביצוע: יהורם גאון, מילים: ירון לונדון, לחן: נורית הירש
* - סרטון על פתיחת גשר אלנבי לתנועה לאחר תיקון נזקי ליל הגשרים
* 

== הערות שוליים ==

אלנבי
קטגוריה:המנדט הבריטי
קטגוריה:התקופה העות'מאנית בארץ ישראל
אלנבי
אלנבי
קטגוריה:מעברי גבול בגבול ירדן–ישראל
אלנבי
אלבני
קטגוריה:הנצחת אדמונד אלנבי